《出宣威关》
明代·黄衷

秋声先报出关期，小驻荒亭看旧诗。只有鬓毛非往日，不妨行李似来时。

山攒下上群蛮宅，路析东西独客悲。茅屋一间诸葛庙，千年禁戒未曾衰。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。